প্রকাশিত হল উচ্চমাধ্যমিকের পার্ট ওয়ানের ফল, প্রথম দশে রয়েছে ৬৯ জন

কলকাতা: প্রকাশিত হল উচ্চমাধ্যমিক (West Bengal HS Result 2025) স্তরের তৃতীয় সেমেস্টার বা উচ্চমাধ্যমিকের পার্ট ওয়ানের ফল (West Bengal Higher Secondary Third Semester Result Out)। পরীক্ষার ৩৯ দিনের মাথায় আজ প্রকাশিত হল রেজাল্ট। দুপুর দু’টো থেকে পরীক্ষার ফল দেখা যাবে শুধুমাত্র অনলাইনে। উচ্চমাধ্যমিক শিক্ষা সংসদের সভাপতি চিরঞ্জীব ভট্টাচার্য, জানান, ৫টা বিষয়ের উপর ভিত্তি করে নম্বর দেওয়া হয়েছে। ইলেকটিভ বিষয়ের নম্বর ফাইনাল পরীক্ষার সময় দেওয়া হবে। উচ্চ মাধ্যমিক পরীক্ষার মার্কশিটের মতোই মার্কশিট পাবেন পরীক্ষার্থীরা। আগামী বছর ১২ ফেব্রুয়ারি – ২৭ ফেব্রুয়ারি উচ্চমাধ্যমিকের ফাইনাল পার্টের পরীক্ষা হবে।

সংসদ সভাপতি জানিয়েছেন, ‘উচ্চ মাধ্য়মিকের সেমেস্টার পদ্ধতি ভারতবর্ষে প্রথম আয়োজন করল বাংলা। গোটা ব্যাপারটাই অনেকটা চ্যালেঞ্জিং ছিল। বাংলায় এই প্রথমবার উচ্চ মাধ্যমিক হল ওএমআর শিটে। সেমেস্টার সিস্টেমেরও প্রথাম পরীক্ষা। ওএমআর সিস্টেম কি উচ্চ মাধ্যমিকের ক্ষেত্রেও নি্জের স্বচ্ছতা বজায় রাখতে পারবে? এ প্রসঙ্গে উচ্চমাধ্যমিক শিক্ষা সংসদের সভাপতি জানান,পরীক্ষার পর সমস্ত OMR শিটগুলিকে ডিজিটাল ভাবে সংরক্ষণ করা হয়েছে। আর এগুলির হার্ডকপি ৬ মাস পর্যন্ত সংরক্ষণ করা হবে। এই গোটা পর্বে ৩৮ লক্ষের অধিক ওএমআর আমাদের জমা পড়েছে।’

আরও পড়ুন: SIR নিয়ে কলকাতা হাইকোর্টে মামলা, কী আবেদন? কবে শুনানি?

চলতি বছরে মোট পাশের হার ৯৩.৭২ শতাংশ। গত বছর এই পাশের হার ছিল ৯০.৭৯ শতাংশ। ২০১১ থেকে এখনও পর্যন্ত এই পাশের হার সবচেয়ে বেশি। পাশের হারে জেলা ভিত্তিতে প্রথম হয়েছে দক্ষিণ ২৪ পরগনা। দ্বিতীয় স্থানে নদিয়া। এছাড়াও সায়েন্সে পাশের হারের ৯৮.৮ শতাংশ। কমার্সে ৯৮.১৯ শতাংশ। কলা বিভাগে ৯২.৫৪ শতাংশ।মেধাতালিকায় জায়গা করে নিয়েছে ৬৯ জন পড়ুয়া। যাঁদের মধ্য়ে ৬৬ জন ছাত্র ও ৩ জন ছাত্রী। এছাড়াও ৬৮ জন সায়েন্স বা বিজ্ঞান বিভাগের পড়ুয়া এবং ১ জন রয়েছেন বাণিজ্য বিভাগের পড়ুয়া। যুগ্ম ভাবে প্রথম হয়েছে ঋতম বল্লভ এবং আদিত্যনারায়ণ জানা, পুরুলিয়া রামকৃষ্ণ মিশনের ছাত্রদের প্রাপ্ত নম্বর ৯৮.৯৭ শতাংশ। মেয়েদের মধ্যে প্রথম হয়েছে দীপান্বিতা পাল, দৌলতপুর হাইস্কুলের পড়ুয়া পেয়েছে ৯৮.৪ শতাংশ।

দেখুন ভিডিও